อาการเหนื่อยง่าย ใจสั่น มึนงง ขณะทำกิจกรรมตามปกติ มีความเสี่ยงเป็นโรคหัวใจหรือป่าวรบกวนคุณประเมินอาการเบื้องต้นให้หน่อยค่ะ
สวัสดีค่ะ อาการเหนื่อยง่าย ใจสั่น นั้นอาจจะเกิดมาจาก ความผิดปกติของหัวใจเช่นหัวใจเต้นผิดจังหวะ หัวใจขาดเลือด ปอดอักเสบหรือติดเชื้อ หลอดลมในปอดตีบแคบเช่นภาวะหอบหืดหรือถุงลมโป่งพอง การมีไทรอยด์ทำงานมากผิดปกติ ได้รับยาหรือสารกระตุ้น เกิดหลังการดื่มแอลกอฮอล์ หลังการออกกำลังกายหรือทำงานหนัก เป็นต้นโดยมีสาเหตุที่เป็นไปได้จากหลายระบบ ไม่ได้หมายถึงอาการจากโรคหัวใจเพียงอย่างเดียว หากมีอาการเป็นมาก แน่นอกด้วย ควรไปพบแพทย์เพื่อตรวจคลื่นไฟฟ้าหัวใจเพิ่มเติมเบื้องต้นพักการทำงานหนักๆ งดการดื่มแอลกอฮอล์หรือสารกระตุ้นหัวใจชนิดใดๆ พักผ่อนให้เพียงพอ